Aké probiotiká a prebiotika pre dieťa  s abkm a hit intolerancii+ atopicky ekzem
Dobrý deň , aké probiotiká a prebiotika by ste odporučili  pri Abkm+ Hit intolerancii+ atopicky ekzém pre 20 mesačne dieťa. Ďakujem
Dobrý deň,
Ďakujeme za vašu otázku. Pre dieťa vo veku 20 mesiacov, ktoré má alergiu na bielkovinu kravského mlieka a atopický ekzém sú vhodné probiotiká
Naturevia Laktobacílky Baby.
Obsahujú unikátny komplex 5 vybraných kmeňov laktobacilov a bifidobaktérií ľudského pôvodu, ktoré sa prirodzene nachádzajú vo vyváženej črevnej mikroflóre detí, a prebiotiká fruktooligosacharidy. Neobsahujú príchute, sladidlá, mlieko, laktózu, lepok, farbivá a konzervanty. Odporúčané dávkovanie je 1 vrecko denne, ktoré sa vysype do dojčenského mlieka alebo vlažného príkrmu. Tieto probiotiká však obsahujú probiotický kmeň Lactobacillus Casei (15 % z celkového obsahu), ktorý môže mať negatívny vplyv pri histamínovej intolerancii.
Probiotikum, ktoré je vhodné pri alergii na bielkovinu kravského mlieka, pri atopickom ekzéme a histamínovej intolerancii je
Probio-fix Imun Baby.
Obsahujú okrem Bifidobacterium animalis subsp. lactis, BB-12® aj Lactobacilus rhamnosus GG, LGG®. Lactobacilus rhamnosus sa používa pri črevných ťažkostiach ako hnačka, zápcha, syndróm dráždivého čreva a napomáha pri posilňovaní imunitného systému. Tento probiotický kmeň má pozitívny vplyv na hladinu histamínu- reguluje uvoľňovanie a účinky histamínu. Odporúčané dávkovanie je 6 kvapiek 1x denne na lyžičku alebo do jedla.
Prajem pekný zvyšok dňa.
S pozdravom
Mgr. Tamara Jakúbeková